Elveszett viking tábort találtak Angliában | 24.hu
A Lincolnshire-ben felfedezett hatalmas tábor több ezer viking otthona volt. A 9. században innen indultak útra a harcosok, hogy meghódítsák Anglia területeit.
A régészek a Trent partján található Torksey közelében találták meg a szálláshelyet. A szakértők úgy vélik, hogy a tábort a vikingek a téli időszak alatt használták védekezésre és a jó stratégiai pont tartására. A Sheffieldi és a Yorki Egyetem kutatói azt is megvizsgálták, hogy miként élhetett itt a több ezer férfiből, nőből és gyerekből álló közösség.